માનવમિત્ર, ગાંધીનગર : વડગામનાં નવનિર્વાચિત ધારાસભ્ય અને યુવાનેતા જીજ્ઞેશ મેવાણીનો આજે ગાંધીનગર ખાતે સન્માન સમારોહ યોજાઈ ગયો. જીજ્ઞેશ મેવાણી આજે વિધાનસભામાં ધારાસભ્ય પદનાં શપથગ્રહણ માટે આવી પહોંચ્યા હતાં. સન્માન સમારોહમાં બોલતાં જીગ્નેશ મેવાણીએ જણાવ્યું હતું કે દેશની અંદર બધું જ ચાલી રહ્યું છે ધર્મનિરપેક્ષ, સમાનતા પર આધારિત, સમાજવાદી લોકતંત્ર બને તેવું નથી બની રહ્યું. ગુજરાતમાં છેલ્લા ૨૨ વર્ષથી જે રાજનીતિ જોઈ તેમાં ધર્મનિરપેક્ષતા નથી જોઈ, બે વર્ગો વચ્ચેનું અંતર ઘટે અને સમાનતા સ્થાપી થાય તે પણ નથી જોયું.